På samme måte som ved sanering kan en skille mellom punktrehabilitering og strøkrehabilitering. Punktrehabilitering dreier seg om modernisering av enkeltbygninger, mens man ved strøkrehabilitering moderniserer hele strøk. I Bergen stod Institutt for Byfornying for rehabilitering av større områder som Marken, Møhlenpris, Fjellsiden Nord, med Stølen, Ladegården og Rothaugen. I Oslo omfattet byfornyelsen i størst grad byens østkant.